Það er nánast daglegt brauð að kvikmyndir og sjónvarpsþættir séu tekin upp á Íslandi , það er varla hægt að fara út á land án þess að rekast á hluta af kvikmyndatökuliði á krá hvers smábæjar eftir langan dag . Það sem er hins vegar sjaldgæft er þegar kvikmyndir eru teknar upp í Reykjavík , það gerist nánast aldrei en þó er hægt að finna fimm . Jason Bourne er fimmta myndin í kvikmyndaseríunni en þær hafa allar nema ein snúist um persónuna Jason Bourne ( Matt Damon ) og baráttu hans við yfirvöld í Bandaríkjunum og leit hans að sínum innri manni eftir að hafa verið heilaþveginn . Jason Bourne kemst að ákveðnum hlut um fortíð sína sem hann vissi ekki áður og einnig er sýnt frá því að stjórnvöld í Bandaríkjunum vilja njósna um fólk án vitundar þess . Jason Bourne fer heimshorna á milli í leit að vísbendingum og vondu fólki . Við upphaf myndarinnar birtist Reykjavík þar sem Nicky Parsons ( Julia Styles ) fer í vöruskemmu , sem er full af tölvuhökkurum , til að brjóta sér leið í innra kerfi CIA . Land Ho ! er amerísk gamanmynd sem fjallar um tvo menn á sjötugsaldri sem ferðast saman til Íslands til að endurheimta æskuna . Þeir fara út um allt meðal annars á klúbba í Reykjavík , baðhús og útivistarsvæði . Rapparinn Emmsjé Gauti fer með leiksigur í myndinni en hann leikur persónuna „ Glow Stick Guy “ þar sem hann hittir aðalpersónur myndarinnar á bar og setur glóstaut í drykki þeirra . Norsk hryllingsgamanmynd sem var að miklu leyti tekin upp á Ísland og að hluta til á höfuðborgarsvæðinu en gerist þó ekki á Íslandi . Myndin er framhaldsmynd Dead Snow og fjallar um nasistauppvakninga sem vilja taka yfir heiminn . Þekkasti leikarinn í myndinn er Martin Starr sem fór á kostum í sjónvarpsþáttunum Freaks and Geeks og Silicon Valley og kvikmyndunum Knocked Up og Adventureland . Spennumynd um vefsíðuna Wikileaks sem er þekkt fyrir að leka trúnaðarskjölum á veraldarvefinn . Mikið efni var tekið upp á Íslandi og Egill Helgason lék meðal annars sjálfan sig í myndinni en lítið af efninu var notað . Í myndinni eru meðal annars sýnd mótmæli fyrir fram Alþingishúsið . Benedict Cumberbatch er í aðalhlutverki sem Julian Assange , stofnandi Wikileaks . Margir bjuggust við því að þessi mynd ætti eftir að sópa til sín verðlaunum en á daginn kom að myndin var ekkert sérstök . Bresk dramasjónvarpsmynd frá árinu 2005 sem var gerð fyrir BBC . Myndin er líklega þekkust fyrir að vera seinasta leikstjórnarverk David Yates áður en hann fór að leikstýra Harry Potter-myndunum . Myndin fjallar um par sem fer saman til Íslands á ráðstefnu þar sem þau fara að rífast um starf mannsins og ósætti kemur upp . Bill Nighy fer með aðalhlutverk í myndinni og tekst honum vel til . Myndin gerist nánast öll í Reykjavík en langstærstur hluti er tekinn upp í húsnæði sem er greinilega ekki á Íslandi og er ljóst að aðeins nokkur atriði voru tekin upp á landinu .